Цәыббра 30, 2015 раахыс Шьамтәылаҟа аҳәаанырцәтә ҳәынҭқаррақәа рҵакырадгьылқәа рҟынтә ихынҳәхьеит 531 693-ҩык ауааԥсыра. Рыԥсадгьыл ахь ахынҳәра иақәшаҳаҭуп 1 712 264-ҩык ахҵәацәа.
Аԥсны ахада иҟны иҟоу Астратегиатә ҭҵаарақәа рцентр аиҳабы, афилософиатә ҭҵаарадыррақәа ркандидат Олег Дамениа арадио Sputnik аефир аҟны иҳәеит иахьа ҳҭоурых заҳҭаху цқьа еилкааны иҳамам ҳәа.
Аԥсны Адәныҟатәи аусқәа рминистрра Аахыҵ Уаԥстәыла Адәныҟатәи аусқәа рминистрра ахьӡала адашшыларатә шәҟәы нанашьҭит ареспублика аганахь ала қырҭтәыла агрессиа амҩаԥгара 11 шықәса ахыҵра амш аҽны.
Нанҳәа 8 2008 шықәса рзы ақырҭуа ар Аахыҵ Уаԥстәыла иажәлеит "Градқәа" рыла иалахысуа.
Ҳазлацәажәаша ҳамоуп- акультура, аспорт, аҟазара, уи - ҳара ҳаԥсҭазаара.
Урыстәыла Ашьаусҭҵааратә еилакы адыррақәа рыла амашьынақәа рыԥсҟы зкыз ауаа арыжәтә ыжәны иҟамызт.
Нанҳәа ааба рзы адунеи аҿы иазгәарҭоит Жәларбжьаратәи альпинизм амш. Аиқәырхаҩ, альпинист, аспелеолог Фат Смыр арадио Sputnik Аԥсны аефир аҿы еиҭеиҳәеит альпинизм иара изы ҵакыс иамоуи, насгьы ацаҟьа аҿалараан изцәырҵуа ашәара дшаиааиуеи ртәы.
Аԥсны аҩныҵҟатәи аусқәа рминистрраҿы иалацәажәеит ацәгьоурақәа раарԥшра азҵаара.
Аахыҵ-Уаԥстәыла иану аибашьра ахәрақәа хаҭала илбахьеит, ауаԥс жәлар рхьаагара, ргәырҩа, ргәыӷра изныкымкәа илаҳахьеит, анҵамҭақәагьы рзылкхьеит ажурналист Сырма Ашәԥҳа. Урҭ ирызку лыгәҭахәыцрақәа ирызкуп ишәыдаагало анҵамҭа.
Киргизиа уаанӡатәи ахада Алмазбек Атамбаев идгылаҩцәа адырра ҟарҵоит Атамбаев даанкылоуп ҳәа.
Аԥсуа спортсмен Лаша Акаба москватәи абоксиортә клуб "Bupas Gym" ахь диасыр ҟалоит.
Аполитолог Далила Ԥлиаԥҳа нанҳәа 8 2008 шықәсазтәи Аахыҵ Уаԥстәыла иҟаз аибашьра арадио Sputnik аҟны ахҳәаа азылуит.
Жәларбжьаратәи аԥхьахә Emmy акатегориа "Новости" аҟны Кемерово ақалақь ахәаахәҭратә центр "Зимняя вишня" аҿы аҭыԥ змаз ахҭыс иазкны RT афиналтә репортажқәа цәырган.
Еицырдыруа аурыс шәаҳәаҩы Игор Николаев иԥшәма, ашәаҳәаҩ Иулиа Проскуриакова атеатртә ҵараиурҭақәа рыстудентцәа дрыцны ҳтәылаҿы лыҟазаараан иҭылхыз лфотосахьақәа Instagram иахьҭалҵаз, азҿлымҳара ду роуит.
Иааигәахо Аԥсны Аҳәынҭқарра ахада иалхрақәа Аҟәа араион аҟны иахьынӡазыҟаҵоу атәы арадио Sputnik аефир аҟны еиҭеиҳәеит араион ахада Валери Смыр.
"Иҿыцӡоу аамҭа иатәу Аԥсны аҭоурых аспектқәак рзы" захьӡыз астол гьежь мҩаԥысит И.Гь. Папасқьыр ихьӡ зху Амилаҭтә библиотекаҿы. Уи ҵакыс иамаз, ҷыдала изыхцәажәоз, ажәахәқәа зызкыз уҳәа ртәы шәаԥхьа Аинар Ҷыҭанаа иматериал аҟны.
Урыстәыла ахада Владимир Путин Украина ахада Владимир Зеленски ҭелла диацәажәеит Украина алада-мрагыларатәи ахәҭаҿы аҭыԥ змоу аимак аӡбахә ала.
Зыбаҩ зтәым аԥҳәыс илыдҳәаланы аԥсуаа рҟны азгәаҭақәеи ахәыҷы данилак имҩаԥыргоз аныҳәарақәеи ртәы арадио Sputnik аҟны еиҭалҳәоит афольклорист Есма Ҭодуаԥҳа.
Нестор Лакоба иԥсы ахьишьоз Гагра араион Бамба иашҭа ҳәа изышьҭоу аҳаракыраҟны арбагатә ҭӡы шьақәыргылоуп.